
EUROOPA PARLAMENDI SEADUSANDLIKU RESOLUTSIOONI PROJEKT
[bookmark: _Hlk223989061]mis käsitleb nõukogu otsuse eelnõu Ühinenud Rahvaste Organisatsiooni küberkuritegevusvastase konventsiooni (rahvusvahelise koostöö tugevdamine teatavate info- ja kommunikatsioonitehnoloogia süsteemide abil toimepandud kuritegude vastu võitlemisel ning raskete kuritegude kohta elektrooniliste tõendite jagamisel) Euroopa Liidu nimel sõlmimise kohta
(14941/2025 – C10‑0369/2025 – 2025/0231(NLE))
(Nõusolek)
Euroopa Parlament,
–	võttes arvesse nõukogu otsuse eelnõu (14941/2025),
–	võttes arvesse Ühinenud Rahvaste Organisatsiooni küberkuritegevuse vastast konventsiooni; rahvusvahelise koostöö tugevdamine teatavate info- ja kommunikatsioonitehnoloogia süsteemide abil toimepandud kuritegude vastu võitlemisel ning raskete kuritegude kohta elektrooniliste tõendite jagamisel (12735/25),
–	võttes arvesse nõusoleku taotlust, mille nõukogu esitas vastavalt Euroopa Liidu toimimise lepingu artikli 82 lõigetele 1 ja 2, artikli 83 lõikele 1 ja artikli 87 lõikele 2 ning artikli 218 lõike 6 teise lõigu punktile a (C10‑0369/2025),
–	võttes arvesse kodukorra artikli 107 lõikeid 1 ja 4 ning artikli 117 lõiget 7,
–	võttes arvesse kodanikuvabaduste, justiits- ja siseasjade komisjoni soovitust (A10‑0000/2026),
1.	annab nõusoleku lepingu sõlmimiseks;
2.	teeb presidendile ülesandeks edastada Euroopa Parlamendi seisukoht nõukogule, komisjonile, liikmesriikide valitsustele ja parlamentidele ning Ühinenud Rahvaste Organisatsioonile.

[bookmark: _Toc225177783]SELETUSKIRI
Kuna küberkuritegevus ja küberruumi kasutades toime pandud kuriteod eskaleeruvad enneolematu kiirusega, võib ÜRO küberkuritegevuse vastane konventsioon olla oluline vahend rahvusvahelise koostöö tugevdamiseks ja ühtlasi konventsiooniosaliste inimõiguste edendamiseks. Arvestades interneti piirideta olemust, on hädavajalik kasutada terviklikku lähenemisviisi, mis hõlmab laiapõhjalist partnerite koalitsiooni, kes on pühendunud inimõiguste, demokraatia ja õigusriigi kaitsmisele. Ühine pingutus on oluline, et võidelda tulemuslikult internetikuritegevuse vastu ja tagada, et digivaldkonnas kuriteo toimepanijad võetakse vastutusele. 
Samuti tuleks märkida, et konventsioon, mida toetasid paljud sidusrühmad, pälvis siiski kodanikuühiskonna ja teenuseosutajate seas kriitikat, eriti seoses põhiõiguste ja -väärtuste kaitse tagamisega. Seetõttu on konventsioonis sätestatud kaitsemeetmete kasutamine keskse tähtsusega selle kohaldamisel pädevate asutuste poolt.
Konventsiooni ratifitseerimisega võiks EL võtta juhtrolli küberruumi kaitsmisel, kujundades selle rakendamist. Tänu tugevale õigusraamistikule ja demokraatlikele väärtustele pühendumisele on ELil head võimalused tagada, et konventsiooniga soodustatakse turvalist ja avatud digimaailma ning edendatakse samal ajal selliseid väärtusi partnerite ja muude osaliste seas. Lisaks võiks EL kujundada ja püüda tagada usaldusväärset rahvusvahelist koostööd, hoides ära digiruumi kuritarvitamist ning edendades samal ajal inimõigusi oma lepinguosaliste seas. Usalduse suurendamiseks ja tulemusliku ülemaailmse koostöö tagamiseks kriminaalasjades on väga oluline säilitada tugevad kaitsemeetmed. 
Eeltoodut arvesse võttes soovitab raportöör sõlmida ÜRO küberkuritegevuse vastase konventsiooni.

<FootprintIntro>Vastavalt kodukorra I lisa artiklile 8 kinnitab raportöör, et ta kasutas raporti projekti koostamisel oma raportis toimikuga seotud küsimuste kohta sisendmaterjali, mida ta sai järgmistelt huvide esindajatelt, kes kuuluvad kohustuslikku läbipaistvusregistrit käsitleva institutsioonidevahelise kokkuleppe[footnoteRef:1] kohaldamisalasse, või järgmistelt kolmandate riikide ametiasutuste, sealhulgas nende diplomaatiliste esinduste ja saatkondade esindajatelt:</FootprintIntro> [1:  Euroopa Parlamendi, Euroopa Liidu Nõukogu ja Euroopa Komisjoni 20. mai 2021. aasta institutsioonidevaheline kokkulepe kohustusliku läbipaistvusregistri kohta (ELT L 207, 11.6.2021, lk 1, ELI: http://data.europa.eu/eli/agree_interinstit/2021/611/oj).] 

	1. Huvide esindajad, kes kuuluvad kohustuslikku läbipaistvusregistrit käsitleva institutsioonidevahelise kokkuleppe kohaldamisalasse

	Cybersecurity Tech Accord

	Epicenter.works

	Microsoft

	2. Kolmandate riikide ametiasutuste, sealhulgas nende diplomaatiliste esinduste ja saatkondade esindajad

	


Eespool esitatud loetelu koostamise eest vastutab ainuisikuliselt raportöör.
Kui loetelus on märgitud füüsiliste isikute nimi või ametikoht või mõlemad, kinnitab raportöör, et ta on esitanud asjaomastele füüsilistele isikutele Euroopa Parlamendi andmekaitseteate nr 484 (https://www.europarl.europa.eu/data-protect/index.do), milles on kindlaks määratud nende isikuandmete töötlemise suhtes kohaldatavad tingimused ja sellise töötlemisega seotud õigused.



image1.png




